Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Grozījumi Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību”” (VSS-68)** |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | 2021. gada 24. februārī noteikumu projekts tika nosūtīts elektroniskajai saskaņošanai |
|   |   |
| Saskaņošanas dalībnieki |      Tieslietu ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija, Latvijas Darba devēju konfederācija.  |
|   |   |   |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  Tieslietu ministrija, Vides aizsardzības un reģionālās attīstība ministrija  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - | - | - | **-** | **-** | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Skatīt noteikumu projekta anotāciju | Tieslietu ministrijas 2021. gada 11. februāra atzinums Nr. 1-9.1/1331. Izskatot projektu, secinām, ka gandrīz visi projektā ietvertie grozījumi saistīti ar vārdu savienojuma “izglītība un profesionālā kvalifikācija iegūta Latvijas Republikā” aizstāšanu ar vārdu savienojumu “Latvijas Republika ir likumīgā statusa valsts”, kas veido, piemēram, tādas teikuma konstrukcijas kā “saņemot pieteikumu no pretendenta, kuram ir Latvijas Republika ir likumīgā statusa valsts (..)” v.tml.Projekta anotācijā skaidrots, ka minētie grozījumi jau ietverti citos Ministru kabineta noteikumos, kā arī saistāmi ar Eiropas Komisijas pārkāpuma procedūru, tomēr uzsveram, ka pašlaik projekta un citu attiecīgu Ministru kabineta noteikumu piemērotājam šis regulējums varētu būt neuztverams. Proti, nav skaidrs, kā pretendents nojautīs, vai viņam ir “likumīgais statuss” Latvijas Republikā. Apzināmies pārkāpuma procedūras risku, tomēr vēršam uzmanību, ka attiecīgie grozījumi praksē var sagādāt problēmas, kas saistītas ar projekta piemērošanu.Šajā sakarā norādām, ka atbilstoši Līguma par Eiropas darbību 288. pantu Eiropas Savienības direktīvas nav obligāti jāpārņem “vārds vārdā”, bet nepieciešams sasniegt to mērķi. Ievērojot minēto, lūdzam projekta anotācijā sniegt izvērstu pamatojumu tam, kas saprotams ar “likumīgo statusu” un, ja iespējams, to skaidrojot arī projektā. Kā arī, ja nepieciešams, lūdzam projektam pievienot Ministru kabineta sēdes protokollēmuma projektu, ar kuru Izglītības un zinātnes ministrijai jau pēc pārkāpuma procedūras riska novēršanas konkrētais vārdu savienojums būtu jāpārvērtē visos attiecīgajos Ministru kabineta noteikumos, ko attiecīgi varētu saskaņot arī ar Eiropas Komisiju. | Iebildums ņemts vērā, papildinot noteikumu projekta anotāciju.Iebildumā norādītais attiecībā uz nepieciešamību izvērtēt iespēju noteikumu projektam pievienot Ministru kabineta sēdes protokollēmumu, informējam, ka izvērtējuma rezultātā secinājām, ka vārdu savienojums “likumīgs statuss” tiek lietots jau pieņemtajos Ministru kabineta 2021. gada 21. janvāra noteikumos Nr. 47 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”. Citu normatīvo aktu, kuros vārdu savienojums “likumīgs statuss” būtu jālieto, nav. | Skatīt precizēto anotāciju. |
| 2. | Noteikumu projekta anotācija attiecībā uz noteikumu projekta 4. punktu: “ Ar regulu 2020/1190 tiek veikti grozījumi regulas 2015/983 20. panta 1. punktā. Šos grozījumus var uzskatīt par pieļautas kļūdas labošanu. Saskaņā ar regulas 2015/983 20. panta 1. punkta iepriekšējo redakciju, uzņemošās valsts kompetentā institūcija var pieņemt lēmumu pagarināt Eiropas profesionālās kartes, kas izdota saskaņā ar direktīvas 2005/36/EK 7. panta 4. punktu, derīguma termiņu, t.i., tādu Eiropas profesionālo karšu, kuras izdotas profesijās, kurās profesionālās kvalifikācijas atzīšanai nepiemēro speciālo profesionālās kvalifikācijas atzīšanas sistēmu un kurās neizvirza prasību īslaicīgu pakalpojumu sniedzējam veikt kvalifikācijas pārbaudi, gadījumā. Regula 2020/1190 nosaka, ka šādā gadījumā Eiropas profesionālās kartes derīguma termiņu pagarinās izcelsmes dalībvalsts kompetentā institūcija. Kvalifikācijas pārbaudes prasību var izvirzīt tikai tādā gadījumā, ja pakalpojums tiek sniegts pirmo reizi. Tā kā runa ir par jau izdotas Eiropas profesionālās kartes derīguma termiņa pagarināšanu, pakalpojums tiek sniegts ne pirmo reizi un līdz ar to uz šo Eiropas profesionālās kartes pieteikumu nevar attiecināt kvalifikācijas pārbaudes prasību. Saskaņā ar direktīvas 2005/36/EK 4.c panta 3. punktu, Eiropas profesionālās kartes īslaicīgu pakalpojumu sniegšanai derīguma termiņu pagarina izcelsmes valsts gan tām profesijām, kurām piemēro īslaicīgu pakalpojumu sniedzēja kvalifikācijas pārbaudi, gan tām profesijām, kurām nepiemēro. Atbilstoši minētajam, projektā noteikumu Nr. 419 55.1 punkts izteikts jaunā redakcijā un svītrots noteikumu Nr. 419 55.3.4. apakšpunkts. Šo grozījumu praktiskā ietekme ir tāda, ka turpmāk lēmumus par visu izdoto Eiropas profesionālo karšu īslaicīgu pakalpojumu sniegšanai derīguma termiņa pagarinājumu pieņems pretendenta izcelsmes valsts kompetentā institūcija. “Noteikumu projekta anotācija attiecībā uz noteikumu projekta 10.punktu: “Tomēr šīs anotācijas iepriekšējās rindkopas pirmajā teikumā minētajam noteikumam Eiropas profesionālās kartes saņemšanai (pretendentam ir jābūt likumīgajam statusam izcelsmes valstī) izņēmums ir noteikts regulas 2015/983 4. panta otrajā daļā, 6. panta 2. un 3. punktā, t.i., gadījumos, kad pretendentam pieteikuma iesniegšanas brīdī nav likumīga statusa nevienā no dalībvalstīm, Iekšējā tirgus informācijas sistēma IMI (turpmāk – IMI) Eiropas profesionālās kartes pieteikumu nosūta kompetentajai institūcijai tajā valstī, kurā Eiropas profesionālās kartes pretendents ir ieguvis profesionālo kvalifikāciju. Šiem gadījumiem atbilstoši projekts paredz noteikumus Nr. 419 papildināt ar 61.1 punktu.” | Tieslietu ministrijas 2021. gada 11. februāra atzinums Nr. 1-9.1/1332. Lūdzam projekta anotācijā sniegt izvērstu pamatojumu projekta 4. un 10. punktam saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktu. | Iebildums ņemts vērā, anotācija papildināta. | Papildināta noteikumu projekta anotācija attiecībā uz noteikumu projekta 4. punktu: “ Ar regulu 2020/1190 tiek veikti grozījumi regulas 2015/983 20. panta 1. punktā. Šos grozījumus var uzskatīt par pieļautas kļūdas labošanu. Saskaņā ar regulas 2015/983 20. panta 1. punkta iepriekšējo redakciju, uzņemošās valsts kompetentā institūcija var pieņemt lēmumu pagarināt Eiropas profesionālās kartes, kas izdota saskaņā ar direktīvas 2005/36/EK 7. panta 4. punktu, derīguma termiņu, t.i., tādu Eiropas profesionālo karšu, kuras izdotas profesijās, kurās profesionālās kvalifikācijas atzīšanai nepiemēro speciālo profesionālās kvalifikācijas atzīšanas sistēmu un kurās neizvirza prasību īslaicīgu pakalpojumu sniedzējam veikt kvalifikācijas pārbaudi, gadījumā. Regula 2020/1190 nosaka, ka šādā gadījumā Eiropas profesionālās kartes derīguma termiņu pagarinās izcelsmes dalībvalsts kompetentā institūcija. Kvalifikācijas pārbaudes prasību var izvirzīt tikai tādā gadījumā, ja pakalpojums tiek sniegts pirmo reizi. Tā kā runa ir par jau izdotas Eiropas profesionālās kartes derīguma termiņa pagarināšanu, pakalpojums tiek sniegts ne pirmo reizi un līdz ar to uz šo Eiropas profesionālās kartes pieteikumu nevar attiecināt kvalifikācijas pārbaudes prasību. Saskaņā ar direktīvas 2005/36/EK 4.c panta 3. punktu, Eiropas profesionālās kartes īslaicīgu pakalpojumu sniegšanai derīguma termiņu pagarina izcelsmes valsts gan tām profesijām, kurām piemēro īslaicīgu pakalpojumu sniedzēja kvalifikācijas pārbaudi, gan tām profesijām, kurām nepiemēro. Atbilstoši minētajam, projektā noteikumu Nr. 419 55.1 punkts izteikts jaunā redakcijā un svītrots noteikumu Nr. 419 55.3.4. apakšpunkts, tādējādi tiesiskā regulējuma izmaiņas pilnībā atrisinās konstatēto problēmu – noteikumu Nr. 419 neatbilstību regulai 2020/1190. Šo grozījumu praktiskā ietekme ir tāda, ka turpmāk lēmumus par visu izdoto Eiropas profesionālo karšu īslaicīgu pakalpojumu sniegšanai derīguma termiņa pagarinājumu pieņems pretendenta izcelsmes valsts kompetentā institūcija. Institūcijām, kas izdod Eiropas profesionālās kartes, šāds regulējums varētu atvieglot izdoto Eiropas profesionālo karšu īslaicīgu pakalpojumu sniegšanai uzskaiti, reģistrāciju.”Papildinātā noteikumu projekta notācija attiecībā uz noteikumu projekta 10. punktu: “Tomēr šīs anotācijas iepriekšējās rindkopas pirmajā teikumā minētajam noteikumam Eiropas profesionālās kartes saņemšanai (pretendentam ir jābūt likumīgajam statusam izcelsmes valstī) izņēmums ir noteikts regulas 2015/983 4. panta otrajā daļā, 6. panta 2. un 3. punktā, t.i., gadījumos, kad pretendentam pieteikuma iesniegšanas brīdī nav likumīga statusa nevienā no dalībvalstīm, Iekšējā tirgus informācijas sistēma IMI (turpmāk – IMI) Eiropas profesionālās kartes pieteikumu nosūta kompetentajai institūcijai tajā valstī, kurā Eiropas profesionālās kartes pretendents ir ieguvis profesionālo kvalifikāciju. Līdz ar to noteikumos Nr. 419 noteiktais tiesiskais regulējums personām, kurām nav likumīgā statusa nevienā no Eiropas Savienības dalībvalstīm, bet kas ir ieguvušas profesionālo kvalifikāciju Latvijā, izmantot regulā 2015/983 noteiktā tiesības pretendēt uz Eiropas profesionālās kartes saņemšanu. Šiem gadījumiem atbilstoši projekts paredz noteikumus Nr. 419 papildināt ar 61.1 punktu. Jaunais regulējums pilnībā atrisinās nepilnības.” |
| 3. | Noteikumu projekts: “7. Izteikt 56.1. apakšpunktu šādā redakcijā:“56.1. konstatēti tādi normatīvo aktu vai profesionālās darbības noteikumu pārkāpumi, kuru dēļ Eiropas profesionālās kartes saņēmējam ir liegts veikt profesionālo darbību attiecīgajā profesijā;”.” | Tieslietu ministrijas 2021. gada 11. februāra atzinums Nr. 1-9.1/1333. Lūdzam projekta 7. punktā vārdu savienojumu “normatīvo aktu vai profesionālās darbības noteikumu” aizstāt ar atsauci uz konkrētiem ārējiem normatīvajiem aktiem vai to jomu saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.7. apakšnodaļu. | Iebildums ņemts vērā, noteikumu projekts precizēts.Tā kā šī norma attiecas uz profesionālo darbību piecās profesijās, no kurām divas ir nereglamentētas, konkrētu normatīvo aktu uzskaitījums ir nelietderīgs, jo prasītu šo noteikumu grozījumu veikšana katrā gadījumā, kad citos normatīvajos aktos tiek veiktas izmaiņas. Turklāt darbība profesijā personai var tikt liegta par izdarītajiem pārkāpumiem ar profesiju nesaistītā jomā, piemēram, kriminālnodarījumiem. Šīs tiesību normas piemērošanas būtībai svarīgākais ir tas, ka pārkāpuma rezultātā sekas ir lēmums par liegumu veikt profesionālo darbību attiecīgā profesijā. | Precizētais noteikumu projekts: “7. Izteikt 56.1. apakšpunktu šādā redakcijā:“56.1. konstatēti tādi attiecīgajai profesijai atbilstošās jomas normatīvo aktu vai profesionālās darbības noteikumu pārkāpumi, kuru dēļ Eiropas profesionālās kartes saņēmējam ir liegts veikt profesionālo darbību attiecīgajā profesijā;””. |
| 4.  | Skatīt anotāciju | Tieslietu ministrijas 2021. gada 11. februāra atzinums Nr. 1-9.1/1334. Lūdzam papildināt projekta anotācijas V sadaļas 1. tabulu (turpmāk – Tabula) saistībā ar Komisijas 2015.gada 24. jūnijs Īstenošanas regulas (ES) 2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK 7. panta 2. punkta un 9. panta ieviešanu projekta 3. un 8. punktā saskaņā ar instrukcijas 56. punktu.Vienlaikus lūdzam Tabulā norādīt visu Eiropas Savienības tiesību aktu vienības, kas ieviestas projektā, vienības saskaņā ar instrukcijas 56.1. apakšpunktu. | Iebildums izvērtēts un daļēji ņemts vērā. Komisijas 2015. gada 24. jūnijs Īstenošanas regulas (ES) 2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (turpmāk – regula 2015/983) 7. panta 2. punkts ir pārņemts ar noteikumu projekta 8.punktu (attiecībā uz noteikumu Nr. 419 57.1. apakšpunktu). Regulas 2015/983 9. pants noteikumu projektā ir pārņemts: 1) ar 3. punktu (attiecībā uz noteikumu Nr. 419 55.1. apakšpunktu),2) ar noteikumu Nr. 419 5.4.1. apakšpunktu,3) ar noteikumu Nr. 419 61.1. apakšpunktu.  | Skatīt precizēto anotāciju. |
| 5.  | Noteikumu projekta anotācija. | Vides aizsardzības un reģionālās attīstības ministrijas 2021. gada 12. februāra atzinums Nr. 1-22/13471. Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr. 19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).

Ņemot vērā minēto, lūdzam, atbilstoši MK instrukcijas Nr. 19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumus un pakalpojuma pieprasīšanas kanālus. Saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” (turpmāk – MK noteikumi Nr. 399) 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. | Iebildums ņemts vērā, noteikumu projekta notācija ir atbilstoši papildināta. | Papildinājums noteikumu projekta anotācijas I sadaļas 2.punktā: “Noteikumu projektā noteiktā regulējuma rezultātā tiks pilnveidots pakalpojums “Eiropas profesionālās kartes izsniegšana”, kas tiek sniegts elektroniski. Saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. Punktā noteikto pakalpojumu pieprasīšanas un saņemšanas kanālu iedalījumu šis pakalpojums tiek pieprasīts neklātienes kanālā.” |
| 6. | - | Vides aizsardzības un reģionālās attīstības ministrijas 2021. gada 12. februāra atzinums Nr. 1-22/13471. Pēc noteikumu projekta spēkā stāšanās saskaņā ar MK noteikumu Nr. 399 4.3. apakšpunktā minēto, lūdzam pakalpojuma turētāju nodrošināt pakalpojumu aktualizāciju valsts pārvaldes pakalpojumu portālā Latvija.lv.
 | Iebildums ņemts vērā, pēc noteikumu projekta spēkā stāšanās profesionālās kvalifikācijas atzīšanas koordinators sazināsies ar institūcijām, kas izdod Eiropas profesionālo karti un atgādinās. | - |

|  |
| --- |
| Inese Stūre |
| (par projektu atbildīgās amatpersonas vārds un uzvārds) |
| Politikas iniciatīvu un attīstības departamenta vecākā eksperte |
| (amats) |
| 67047899 |
| (tālruņa un faksa numurs) |
| Inese.Sture@izm.gov.lv |
| (e-pasta adrese) |